Mladen Grdović s 3,6 promila slupao Jaguar u betonski zid

Pjevač Mladen Grdović ponovno je u noći na četvrtak skrivio prometnu nesreću upravljajući osobnim automobilom u vrlo alkoholiziranom stanju te je primljen bolnicu

<p><strong>Mladen Grdović (58)</strong> je u noći sa srijede na četvrtak pod utjecajem alkohola skrivio prometnu nesreću u Zadru. Upravljao je autom marke Jaguar zadarskih registracija, a onda je, najvjerojatnije uslijed neprilagođene brzine, prednjom lijevom bočnom stranom vozila udario u betonski zid dvorišta u Arbanasima, javlja <a href="http://www.zadarskilist.hr/clanci/30122016/grdovic-je-s-36-promila-parkirao-jaguar-u-zid">Zadarski list.</a></p><p>Zadobio je lakše tjelesne ozljede i prebačen je u Opću bolnicu Zadar u kojoj mu je pružena liječnička pomoć, a potom je pušten na kućnu njegu. Policija je kod Grdovića izmjerila 2,4 promila alkohola u krvi, no nakon što je prevezen u bolnicu izmjereno mu je 3,6 promila te sanirana rana na glavi. Napisali su mu optužni prijedlog, a automobil je digla služba.</p><p>Inače, zadarska je policija dosad pet puta uhvatila Mladena u vožnji pod utjecajem alkohola na licu mjesta.Zadnju prometnu nesreću u vožnji u alkoholiziranom stanju ovaj pjevač je izazvao prošle godine kada je izletio na nogostup, oštetivši jedno vozilo i svojim se skupocjenim Mercedesom zaustavivši u prometnom znaku. <a href="https://www.24sata.hr/show/mladen-grdovic-moj-ferrari-pije-vise-nego-ja-i-juri-kroz-noc-366182">'Kralj bevande'</a> slupao je i dva Mercedesa, Ferrari i Porsche.</p><p><br/> </p>